dekar
Store norske leksikon,Realfag,Fysikk,Mål og vekt
Dekar er en arealenhet som tilsvarer tusen kvadratmeter (1000 m²). Symbolet for dekar er daa. Dekar brukes særlig for jordbruksareal.
Ordet er sammensatt av prefikset deka og arealenheten ar, og betyr 10 ar. Av fonetiske grunner er deka-ar trukket sammen til dekar. Symbolet må skrives daa, ettersom da er symbolet for desiar = 0,1 ar.Enheten er ikke en SI-enhet, men brukes likevel som en avledet SI-enhet i Lovdatas «Forskrift om målenheter og måling». I SI-systemet blir et areal på ett dekar angitt som 10 kvadratdekameter (10 dam²). Arealenheter avledet av dekar Metrisk enhet Symbol dekar SI-enhet     centiar ca 0,001 1 m²   desiar da 0,01 10 m²   ar a 0,1 100 m²   dekar daa 1 1000 m²   hektar ha 10 10 000 m²   kvadratkilometer km² 1000 1 000 000 m²    Ett dekar tilsvarer omtrent den eldre norske enheten mål, som fra 1816 var fastsatt til 10 000 kvadratfot. Da én fot i 1824 ble fastsatt til 31,374 centimeter, ble 1 mål = 0,984 dekar. Fra 1875 ble mål satt som betegnelse på dekar.Arealenheten dekar er lite brukt i andre land. Les mer i Store norske leksikon ar arealenhet SI-prefikser SI-systemet